Errefelé ritka katonai gép érkezett Ferihegyre – ráadásul kétszer
Magyar cégek adományait szállította Bagdadba az a katonai repülőgép, amely a napokban kétszer is megfordult Budapesten.
Errefelé eléggé ritka katonai szállítógép érkezett a napokban kétszer is a Budapest Liszt Ferenc Nemzetközi Repülőtérre: az iraki légierő Lockheed C-130J Herculese magyar cégek adományait,

  köztük egy mentőautót szállított Bagdadba

– írta a repülős hírekkel foglalkozó AIRportal.hu.

Az YI-305 oldalszámú gép először július 11-én a magyar főváros repterére, ahol rendhagyó módon fordítva, vagyis orral dél-keleti irányba állították be az állóhelyre; így nem volt szükség indulás előtt a gép hátratolására. Az első látogatáskor számos kisebb rakományt, köztük az Ambu-Box cég által adományozott mentőautót vitt magával a repülő.

  A berakodást megtekintette a bagdadi magyar nagykövet és több napos budapesti körútja végállomásaként Faiszál Al-Abdullah, Zubajd hercege is

– írták.

Irak a legnagyobb hatótávolságú és befogadóképességű szállítógépét küldte az adományokért, a 2013 elején, átfogó légierő-fejlesztési programmal üzembe állított C-130J-t. A típus két változatából összesen kilenc darabot használnak a fegyveres erők, de még így is csak két fordulóval lehetett mindent elszállítani.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.
Liszt Ferenc Nemzetközi Repülőtér Ferihegy airtech Lockheed C-130 Hercules repülés katonai repülő katonai repülőgép